เติมด่วน! OR-BCP ขึ้นราคาน้ำมันทุกชนิด มีผลพรุ่งนี้
เติมด่วน! OR-BCP ปรับขึ้นเบนซิน-แก๊สโซฮอล์ ลิตรละ 60 สต. ส่วนดีเซลปรับขึ้น ลิตรละ 20 สต. มีผลพรุ่งนี้ เวลา 05.00 น. เป็นต้นไป
3 มี.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR และบริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกน้ำมันเบนซินและแก๊สโซฮอล์ทุกชนิดขึ้น 60 สตางค์ ส่วนกลุ่มดีเซลทุกชนิดปรับขึ้นลิตรละ 20 สตางค์ มีผลวันพรุ่งนี้ (4 มี.ค.) เวลา 05.00 น. เป็นต้นไป
ทั้งนี้ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station ราคาลิตรละ 44.56 บาท, แก๊สโซฮอล์ 95 ลิตรละ 37.15 บาท, แก๊สโซฮอล์ 91 ลิตรละ 36.88 บาท, E20 ลิตรละ 36.04 บาท และ E85 ลิตรละ 29.34 บาท ส่วนน้ำมันดีเซล B7, B10 และ B20 ราคาลิตรละ 29.94 บาท
